Сапраўднымі гаспадарамі гэтага велапрабегу былі лесаводы, якія паўсюдна сустракалі і суправаджалі на этапах. Акрамя таго, Вольга Драчова з сынам Мікітам была сярод удзельнікаў, а наперадзе калоны па праву знаўцы гэтых мясцін рухаўся адзін з самых маладых прадстаўнікоў лясгаса – памочнік ляснічага Хатаўскога лясніцтва Вадзім Чэмка. На старце ля паляўнічага комплексу віталі ўдзельнікаў велапрабегу галоўны ляснічы лясгаса Сцяпан Явід, ляснічы Хатаўскога лясніцтва Анатоль Бычкевіч. Лясгас, дарэчы, дапамог арганізатарам з грузавой тэхнікай для дастаўкі веласіпедаў удзельнікаў велапрабегу са Стоўбцаў у Хатаву. Старасвержанскай школай быў выдзелены аўтобус для падвозу саміх удзельнікаў.